title: Komisjoni direktiiv 94/39/Eü, 25. juuli 1994, milles koostatakse eritoitmiseks mõeldud söötade sihtkasutuse nimekiri

text:
Tähtis õiguslik teade

|

31994L0039

Euroopa Liidu Teataja L 207 , 10/08/1994 Lk 0020 - 0029 Soomekeelne eriväljaanne: Peatükk 3 Köide 60 Lk 0132  Rootsikeelne eriväljaanne: Peatükk 3 Köide 60 Lk 0132

		Komisjoni direktiiv 94/39/EÜ,25. juuli 1994,milles koostatakse eritoitmiseks mõeldud söötade sihtkasutuse nimekiriEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 13. septembri 1993. aasta direktiivi 93/74/EMÜ eritoitmiseks mõeldud söötade kohta, [1] eriti selle artikli 6 punkti a,ning arvestades, et:nõukogu direktiiviga 93/74/EMÜ on sätestatud eritoitmiseks mõeldud söötade sihtkasutuse positiivse nimekirja koostamine; kõnealuses nimekirjas tuleb märkida täpne kasutus, s.o eritoitmise eesmärk, põhilised toiteomadused, märgistamisel esitatavad andmed ja vajaduse korral märgistamise erinõuded;teatavaid eritoitmise eesmärke ei saa hetkel eritoitmiseks mõeldud söötade sihtkasutuse nimekirja lülitada, sest puuduvad ühenduse meetodid lemmikloomatoidu energiasisalduse ja söötade kiudainesisalduse kontrollimiseks; kõnealust nimekirja tuleb täiendada niipea, kui asjaomased meetodid on vastu võetud;koostatud nimekirja võib vajaduse korral muuta vastavalt teaduse ja tehnika edusammudele;käesoleva direktiiviga ettenähtud meetmed on kooskõlas alalise söödakomitee arvamusega,ON VASTU VÕTNUD KÄESOLEVA DIREKTIIVI:Artikkel 1Liikmesriigid nõuavad, et eritoitmiseks mõeldud söötasid nõukogu direktiivis 93/74/EMÜ määratletud tähenduses turustatakse üksnes juhul, kui nende sihtkasutus on kirjas käesoleva direktiivi lisa B osas ning kui need vastavad muudele lisa kõnealuses osas ettenähtud sätetele.Lisaks sellele tagavad liikmesriigid, et järgitakse lisa A osas "Üldsätted" esitatud sätteid.Artikkel 2Liikmesriigid jõustavad käesoleva direktiivi järgimiseks vajalikud õigusnormid hiljemalt 30. juunil 1995. Liikmesriigid teatavad sellest viivitamata komisjonile.Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 3Käesolev direktiiv jõustub 20 päeva pärast selle avaldamist Euroopa Ühenduste Teatajas.Brüssel, 25. juuli 1994Komisjoni nimelkomisjoni liigeRené Steichen[1] EÜT L 237, 22.9.1993, lk 23.--------------------------------------------------LISAA OSAÜldsätted1. Kui B osa 2. veerus on sama eritoitmise eesmärgi kohta märgitud mitu toiteomaduste rühma ning need on eraldatud sõnadega "ja/või", võib tootja 1. veerus määratletud eritoitmise eesmärgi saavutamiseks kasutada kas üht või mõlemat kõnealust põhiomaduste rühma. Mõlema variandi puhul on märgistamisel esitatavad andmed esitatud 4. veerus.2. Kui B osa 2. või 4. veerus on märgitud söödalisandite rühm, peavad kasutatavad söödalisandid olema lubatud nõukogu direktiiviga 70/524/EMÜ [1] ning vastama asjaomasele põhiomadusele.3. Kui B lisa 4. veerus nõutakse koostisosade või analüütiliste koostisosade allikat/allikaid, peab tootja esitama täpsed andmed (nt koostisosa(de) erinimetus, loomaliik või looma kehaosa), mis võimaldavad hinnata sööda vastavust asjaomastele põhilistele toiteomadustele.4. Kui B lisa 4. veerus nõutakse söödalisandina lubatud aine deklareerimist ning kõnealune veerg sisaldab märget "kokku", peab deklareeritud sisaldus sõltuvalt olukorrast viitama kas olemasolevale sisaldusele, kui midagi ei ole lisatud, või erandina direktiivist 70/524/EMÜ aine olemasoleva sisalduse ja söödalisandina lisatud koguse summale.5. veerus nõutud andmed, milles on märge "kui on lisatud", on kohustuslikud, juhul kui koostisosa või söödalisand on lisatud või selle sisaldust spetsiaalselt tõstetud, et oleks võimalik saavutada eritoitmise eesmärki.6. B osa 4. veerus esitatavad analüütiliste koostisosade ja söödalisandite andmed peavad olema kvantitatiivsed.7. B osa 5. veerus märgitud soovitatav kasutusaeg tähistab ajavahemikku, mille jooksul peaks tavaliselt saavutatama eritoitmise eesmärk. Kindlaksmääratud piirides võivad tootjad viidata täpsematele kasutusaegadele.8. Kui sööt on mõeldud mitme eritoitmise eesmärgi saavutamiseks, peab see vastama asjaomastele kannetele B osas.9. Eritoitmiseks mõeldud täiendsöötade puhul tuleb etiketil olevale kasutamisjuhendile märkida juhised päevaratsiooni koostise kohta.B OSASihtkasutuste nimekiriEritoitmise eesmärk | Põhilised toiteomadused | Loomaliik või - kategooria | Märgistamisel esitatavad andmed | Soovitatav kasutusaeg | Muud sätted |1 | 2 | 3 | 4 | 5 | 6 |Neerufunktsiooni toetamine kroonilise neerupuudulikkuse korral | Madal fosforisisaldus ja piiratud valgusisaldus, kuid valk on kõrge kvaliteediga | Koerad ja kassid | Valguallikas/-allikadKaltsiumFosforKaaliumNaatriumAsendamatute rasvhapete sisaldus (kui on lisatud) | Esialgu kuni kuus kuud | Märgitakse pakendile, mahutile või etiketile: "Enne kasutamist või kasutusaja pikendamist soovitatakse küsida veterinaararsti arvamust." Märgitakse kasutamisjuhendisse:"Joogivesi peab igal ajal olema kättesaadav." |Struviidikivide lahustamine | –Uriini hapestavad omadused, madal magneesiumisisaldus ja piiratud valgusisaldus, kuid valk on kõrge kvaliteediga | Koerad | Valguallikas/-allikadKaltsiumFosforNaatriumMagneesiumKaaliumKloriididVäävelUriini hapestavad ained | 5-12 nädalat | Märgitakse kasutamisjuhendisse: "Joogivesi peab igal ajal olema kättesaadav." Märgitakse pakendile, mahutile või etiketile: "Enne kasutamist soovitatakse küsida veterinaararsti arvamust." |–Uriini hapestavad omadused ja madal magneesiumisisaldus | Kassid | KaltsiumFosforNaatriumMagneesiumKaaliumKloriididVäävelTauriin kokkuUriini hapestavad ained |Struviidikivi taastekkimisohu vähendamine | Uriini hapestavad omadused ja keskmine magneesiumisisaldus | Koerad ja kassid | KaltsiumFosforNaatriumMagneesiumKaaliumKloriididVäävelUriini hapestavad ained | Kuni 6 kuud | Märgitakse pakendile, mahutile või etiketile: "Enne kasutamist soovitatakse küsida veterinaararsti arvamust." |Uraadikivide tekkimisohu vähendamine | Madal puriinide sisaldus, madal valgusisaldus, kuid valk on kõrge kvaliteediga | Koerad ja kassid | Valguallikas/-allikad | Kuni 6 kuud; eluaegne kasutamine kusihappe ainevahetuse pöördumatute häirete puhul | Märgitakse pakendile, mahutile või etiketile: "Enne kasutamist soovitatakse küsida veterinaararsti arvamust." |Oksalaadikivide tekkimisohu vähendamine | Madal kaltsiumisisaldus, madal D-vitamiini sisaldus ja uriini leelistavad omadused | Koerad ja kassid | FosforKaltsiumNaatriumMagneesiumKaaliumKloriididVäävelD-vitamiin kokkuHüdroksüproliinUriini leelistavad ained | Kuni 6 kuud | Märgitakse pakendile, mahutile või etiketile: "Enne kasutamist soovitatakse küsida veterinaararsti arvamust." |Tsüstiinikivide tekkimisohu vähendamine | Madal valgusisaldus, keskmine väävlit sisaldavate aminohapete sisaldus ja uriini leelistavad omadused | Koerad ja kassid | Väävlit sisaldavad aminohapped kokkuNaatriumKaaliumKloriididVäävelUriini leelistavad ained | Esialgu kuni üks aasta | Märgitakse pakendile, mahutile või etiketile: "Enne kasutamist või kasutusaja pikendamist soovitatakse küsida veterinaararsti arvamust." |Koostisosa ja toitaine talumatuse vähendamine | Valitud valguallikas/-allikadja/või | Koerad ja kassid | Valguallikas/-allikadAsendamatute rasvhapete sisaldus (kui on lisatud) | 3-8 nädalat: kui talumatuse tundemärgid kaovad, võib seda toitu kasutada määramata aja jooksul | – |valitud süsivesikute allikas/-allikad | Süsivesikute allikas/-allikadAsendamatute rasvhapete sisaldus (kui on lisatud) | |Ägedate sooleimendumishäirete vähendamine | Elektrolüütide suurendatud sisaldus ja kergestiseeditavad koostisosad | Koerad ja kassid | Kergestiseeditavad koostisosad ning vajaduse korral nende töötlemisviisNaatriumKaaliumLimaainete allikas/allikad (kui on lisatud) | 1-2 nädalat | Märgitakse pakendile, mahutile või etiketile: "Ägeda kõhulahtisuse ja sellest taastumise ajal.""Enne kasutamist soovitatakse küsida veterinaararsti arvamust." |Maldigestiooni kompenseerimine | Kergestiseeditavad koostisosad ja madal rasvasisaldus | Koerad ja kassid | Kergestiseeditavad koostisosad ning vajaduse korral nende töötlemisviis | 3-12 nädalat, kroonilise kõhunäärmepuudulikkuse korral kogu elu | Märgitakse pakendile, mahutile või etiketile: "Enne kasutamist soovitatakse küsida veterinaararsti arvamust." |Südamefunktsiooni toetamine kroonilise südamepuudulikkuse korral | Madal naatriumisisaldus ja suurendatud K/Na suhe | Koerad ja kassid | NaatriumKaaliumMagneesium | Esialgu kuni kuus kuud | Märgitakse pakendile, mahutile või etiketile: "Enne kasutamist või kasutusaja pikendamist soovitatakse küsida veterinaararsti arvamust." |Glükoosivaru reguleerimine (melliitdiabeet) | Kiiresti glükoosi vabastavate süsivesikute madal sisaldus | Koerad ja kassid | Süsivesikute allikas/-allikadVajaduse korral süsivesikute töötlemisviisTärklisÜldsuhkurFruktoos (kui on lisatud)Asendamatute rasvhapete sisaldus (kui on lisatud)Lühi- ja keskahelaliste rasvhapete allikas/allikad (kui on lisatud) | Esialgu kuni kuus kuud | Märgitakse pakendile, mahutile või etiketile: "Enne kasutamist või kasutusaja pikendamist soovitatakse küsida veterinaararsti arvamust." |Maksafunktsiooni toetamine kroonilise maksapuudulikkuse korral | Kõrge kvaliteediga valk, keskmine valgusisaldus, madal rasvasisaldus, kõrge asendamatute rasvhapete sisaldus ja kõrge kergestiseeditavate süsivesikute sisaldus | Koerad | Valguallikas/-allikadAsendamatute rasvhapete sisaldusKergestiseeditavad süsivesikud ning vajaduse korral nende töötlemisviisNaatriumVask kokku | Esialgu kuni kuus kuud | Märgitakse pakendile, mahutile või etiketile: "Enne kasutamist või kasutusaja pikendamist soovitatakse küsida veterinaararsti arvamust." |Kõrge kvaliteediga valk, keskmine valgusisaldus, keskmine rasvasisaldus ning kõrge asendamatute rasvhapete sisaldus | Kassid | Valguallikas/-allikadAsendamatute rasvhapete sisaldusNaatriumVask kokku |Rasvaainevahetuse reguleerimine hüperlipideemia korral | Madal rasvasisaldus ja kõrge asendamatute rasvhapete sisaldus | Koerad ja kassid | Asendamatute rasvhapete sisaldusOomega-3 rasvhapete sisaldus (kui on lisatud) | Esialgu kuni kaks kuud | Märgitakse pakendile, mahutile või etiketile: "Enne kasutamist või kasutusaja pikendamist soovitatakse küsida veterinaararsti arvamust." |Maksa vasesisalduse vähendamine | Madal vasesisaldus | Koerad | Vask kokku | Esialgu kuni kuus kuud | Märgitakse pakendile, mahutile või etiketile: "Enne kasutamist või kasutusaja pikendamist soovitatakse küsida veterinaari arvamust." |Nahafunktsiooni toetamine dermatoosi ja liigse karvade väljalangemise korral | Kõrge asendamatute rasvhapete sisaldus | Koerad ja kassid | Asendamatute rasvhapete sisaldus | Kuni 2 kuud | Märgitakse pakendile, mahutile või etiketile: "Enne kasutamist soovitatakse küsida veterinaararsti arvamust." |Vasikate tetaania ohu vähendamine | madal kaltsiumisisaldusja/või | Lüpsilehmad | KaltsiumFosforMagneesium | 1-4 nädalat enne poegimist | Märgitakse kasutamisjuhendisse: "Pärast poegimist lõpetatakse toitmine." |madal katioonide/anioonide suhe | KaltsiumFosforNaatriumKaaliumKloriididVäävel |Ketoosi ohu vähendamine | Koostisosad, mis on glükogeense energia allikateks | Lüpsilehmad ja uted | Koostisosad, mis on glükogeense energia allikateksPropaan-1, 2-diool (kui on lisatud glükoosi lähteainena)Glütseriin (kui on lisatud glükoosi lähteainena) | 3-6 nädalat pärast poegimist Viimased 6 nädalat enne ja esimesed 3 nädalat pärast poegimist | |Tetaania (hüpomagneseemia) ohu vähendamine | Kõrge magneesiumisisaldus, kergesti omastatavad süsivesikud, keskmine valgusisaldus ja madal kaaliumisisaldus | Mäletsejalised | TärklisÜldsuhkurMagneesiumNaatriumKaalium | 3-10 nädalat kiire rohukasvu ajal | Kasutamisjuhendisse märgitakse juhised päevaratsiooni koostise kohta seoses kiudainete ja kergesti omastatavate energiaallikate lisamisega Lammaste sööda puhul märgitakse pakendile, mahutile või etiketile: "Eelkõige lüpsiperioodil olevate uttede jaoks." |Atsidoosi ohu vähendamine | Kergesti kääritatavate süsivesikute madal sisaldus ja kõrge puhverdusvõime | Mäletsejalised | TärklisÜldsuhkur | Kuni 2 kuud | Kasutamisjuhendisse märgitakse juhised päevaratsiooni koostise kohta seoses kiudainete ja kergesti kääritavate süsivesikute allikate lisamisega Lüpsilehmade sööda puhul märgitakse pakendile, mahutile või etiketile: "Eelkõige suure piimajõudlusega lehmade jaoks." Nuumatavate mäletsejaliste sööda puhul märgitakse pakendile, mahutile või etiketile: "Eelkõige intensiivselt söödetavate… jaoks." |Vee ja elektrolüütide tasakaalu stabiliseerimine | Peamiselt elektrolüüdid ja kergesti imenduvad süsivesikud | VasikadPõrsadLambatalledKitsetalledVarsad | Süsivesikute allikas/-allikadNaatriumKaaliumKloriidid | 1-7 päeva (1-3 päeva, kui muud toitu ei anta) | Märgitakse pakendile, mahutile või etiketile: "Seedehäirete (kõhulahtisuse) ohu korral, nende ajal või nendest taastumise ajal.""Enne kasutamist soovitatakse küsida veterinaararsti arvamust." |Kusekivide ohu vähendamine | Madal fosforisisaldus ja uriini hapestavad omadused | Mäletsejalised | KaltsiumFosforNaatriumMagneesiumKaaliumKloriididVäävelUriini hapestavad ained | Kuni 6 nädalat | Märgitakse pakendile, mahutile või etiketile: "Eelkõige intensiivselt söödetavate noorloomade jaoks." Märgitakse kasutamisjuhendisse: "Joogivesi peab igal ajal olema kättesaadav." |Stressireaktsioonide vähendamine | Kõrge magneesiumisisaldusja/või | Sead | Magneesium | 1—7 päeva | Selgitatakse olukorda, mille puhul on sobiv kasutada asjaomast sööta. |kergestiseeditavad koostisosad | Kergestiseeditavad koostisosad ning vajaduse korral nende töötlemisviisOomega-3 rasvhapete sisaldus (kui on lisatud) |Füsioloogilise seedetegevuse stabiliseerimine | Madal puhverdusvõime ja kergestiseeditavad koostisosad | Põrsad | Kergestiseeditavad koostisosad ning vajaduse korral nende töötlemisviisPuhverdusvõimeAdstringentide allikas/allikad (kui on lisatud)Limaainete allikas/allikad (kui on lisatud) | 2—4 nädalat Märgitakse pakendile, mahutile või etiketile: | "Seedehäirete ohu korral, nende ajal või nendest taastumise ajal." |Kergestiseeditavad koostisosad | Sead | Kergestiseeditavad koostisosad ning vajaduse korral nende töötlemisviisAdstringentide allikas/allikad (kui on lisatud)Limaainete allikas/allikad (kui on lisatud) |Kõhukinnisuse ohu vähendamine | Soole läbitavust stimuleerivad koostisosad | Emised | Soole läbitavust stimuleerivad koostisosad | 10-14 päeva enne ja 10-14 päeva pärast poegimist | — |Rasvmaksa sündroomi ohu vähendamine | Madal energiasisaldus ning sellise ainevahetuses tekkiva energia kõrge osakaal, mis on saadud kõrge polüküllastumata rasvhapete sisaldusega lipiididest | Munakanad | Energiasisaldus (arvutatud EMÜ meetodi järgi)Lipiidest saadava ainevahetuses tekkiva energia protsendimäärPolüküllastumata rasvhapete sisaldus | Kuni 12 nädalat | — |Imendumishäirete kompenseerimine | Madal küllastunud rasvhapete sisaldus ja kõrge rasvlahustuvate vitamiinide sisaldus | Kodulinnud, v.a haned ja tuvid | Küllastunud rasvhapete protsendimäär kogu rasvhappesisaldusestA-vitamiin kokkuD-vitamiin kokkuE-vitamiin kokkuK-vitamiin kokku | Esimesed 2 nädalat pärast koorumist | — |Peensoole krooniliste seedehäirete kompenseerimine | Kergestiseeditavad süsivesikud, valgud ja rasvad | Hobused | Kergestiseeditavad koostisosad, mis on süsivesikute, valkude ja rasvade allikaks, ning vajaduse korral nende töötlemisviis | Kuni 3 kuud | Selgitatakse olukordi, mille puhul on sobiv kasutada asjaomast sööta. Märgitakse pakendile, mahutile või etiketile: "Enne kasutamist soovitatakse küsida veterinaararsti arvamust." |Jämesoole seedehäirete ohu vähendamine | Kõrge kiudainesisaldus, kuid kergestiseeditavad koostisosad | Hobused | Kergestiseeditavad koostisosad ning vajaduse korral nende töötlemisviis | 1-2 nädalat | Selgitatakse olukordi, mille puhul on sobiv kasutada asjaomast sööta. Märgitakse pakendile, mahutile või etiketile: "Enne kasutamist soovitatakse küsida veterinaararsti arvamust." |Stressireaktsioonide vähendamine | Kergestiseeditavad koostisosad ja kõrge magneesiumisisaldus | Hobused | MagneesiumKergestiseeditavad koostisosad ning vajaduse korral nende töötlemisviis | 2-4 nädalat | Selgitatakse olukordi, mille puhul on sobiv kasutada asjaomast sööta. |Elektrolüütide kao kompenseerimine tugeva higistamise korral | Peamiselt elektrolüüdid ja kergesti imenduvad süsivesikud | Hobused | NaatriumKaaliumKloriididGlükoos | 1-2 päeva | Märgitakse kasutamisjuhendisse: "Joogivesi peab igal ajal olema kättesaadav." |[1] EÜT L 237, 22.9.1993, lk 23.--------------------------------------------------


title: Komisjoni direktiiv 2012/9/EL, 7. märts 2012 , millega muudetakse Euroopa Parlamendi ja nõukogu direktiivi 2001/37/EÜ (tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta) I lisa  EMPs kohaldatav tekst

text:
               8.3.2012

               ET

               Euroopa Liidu Teataja

               L 69/15

         KOMISJONI DIREKTIIV 2012/9/EL,
   7. märts 2012,
   millega muudetakse Euroopa Parlamendi ja nõukogu direktiivi 2001/37/EÜ (tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta) I lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 5. juuni 2001. aasta direktiivi 2001/37/EÜ tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta, (1) eriti selle artikli 9 lõiget 2,
   ning arvestades järgmist:

               (1)

               Direktiivi 2001/37/EÜ artikli 5 lõike 2 punktis b on sätestatud, et kõikidel tubakatoodete tarbijapakenditel, välja arvatud suukaudseks kasutamiseks mõeldud tubakas ja muud kui suitsetatavad tubakatooted, ning mis tahes välispakendil, välja arvatud läbipaistva ümbrise pinnal, peab olema lisahoiatus, mis on võetud nimetatud direktiivi I lisas esitatud loendist.

               (2)

               Need lisahoiatused on 2003. aasta septembrist olnud kohustuslikud kõigi suitsetatavate tubakatoodete pakenditel ja 2004. aasta septembrist muude tubakatoodete pakenditel.

               (3)

               Tõendid osutavad sellele, et direktiivi 2001/37/EÜ I lisas sätestatud praeguste lisahoiatuste mõju on aja jooksul vähenenud, sest hoiatussõnumite uudsuse mõju on end ammendanud.

               (4)

               Pealegi on pärast direktiivi 2001/37/EÜ vastuvõtmist tulnud juurde uusi teaduslikke tõendeid tubakatarbimise tervisliku mõju ja tubakatoodete tulemusliku märgistamise põhimõtete kohta. Eeskätt on tõendeid selle kohta, et suitsetamine põhjustab suu- ja kurguvähki, nägemispuudeid ning hammaste ja igemete haigusi. Ka on tõendeid, et vanema suitsetamine on peamine riskitegur suitsetamise alustamise puhul.

               (5)

               Direktiivi 2001/37/EÜ artikli 9 lõikes 2 on sätestatud, et komisjon kohandab vastavalt teaduse ja tehnika arengule sama direktiivi I lisas sätestatud terviseohu hoiatusi. 2008. aasta novembris WHO tubakatoodete tarbimise piiramist käsitleva raamkonventsiooni osaliste kolmandal konverentsil vastu võetud suunistes tubakatoodete pakendamise ja märgistamise kohta (2) soovitatakse lisaks, et tubakatoodete pakendamist ja märgistamist käsitlevad õiguslikud meetmed tuleks korrapäraste ajavahemike järel läbi vaadata ja neid ajakohastada, kui ilmneb uusi tõendeid ja kui konkreetsed terviseohu hoiatused ja sõnumid oma mõju minetavad.

               (6)

               Seepärast on vajalik direktiivi 2001/37/EÜ I lisas sätestatud praeguste lisahoiatuste läbivaatamine, et säilitada nende mõju ja võtta arvesse teaduses toimunud uut arengut.

               (7)

               Läbivaatamine peaks põhinema olemasolevatel teadmistel tubakatoodete märgistamise ja tubakatarbimise tervisliku mõju kohta ja kõigis liikmesriikides toimunud hoiatuste katsetamisel.

               (8)

               Käesoleva direktiiviga ettenähtud meetmed on kooskõlas direktiivi 2001/37/EÜ artikli 10 lõike 1 alusel loodud regulatiivkomitee arvamusega ning ei Euroopa Parlament ega nõukogu ole vastuväiteid esitanud,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2001/37/EÜ I lisa asendatakse käesoleva direktiivi lisaga.
   Artikkel 2
   1.   Liikmesriigid jõustavad käesoleva direktiivi täitmiseks vajalikud õigusnormid hiljemalt 28. märtsiks 2014. Nad edastavad kõnealuste õigusnormide teksti viivitamata komisjonile.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende vastu võetud põhiliste riiklike õigusnormide teksti.
   Artikkel 3
   Liikmesriigid võivad otsustada lubada selliste toodete turustamise jätkamist, mis ei vasta käesoleva direktiivi sätetele, kuni 28. märtsini 2016.
   Artikkel 4
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 5
   Käesolev direktiiv on adresseeritud liikmesriikidele.

      Brüssel, 7. märts 2012

            Komisjoni nimel

            president

         José Manuel BARROSO

      (1)  EÜT L 194, 18.7.2001, lk 26.

      (2)  FCTC/COP3(10) Guidelines for implementation of Article 11 of the WHO Framework Convention on Tobacco Control (Packaging and labelling of tobacco products).
   LISA

         „I LISA

            Lisahoiatuste loetelu

         (vastavalt artikli 5 lõike 2 punktile b)

                     1)

                     Suitsetamine põhjustab igast kümnest kopsuvähijuhtumist üheksa.

                     2)

                     Suitsetamine põhjustab suu- ja kurguvähki.

                     3)

                     Suitsetamine rikub kopse.

                     4)

                     Suitsetamine põhjustab südamerabandust.

                     5)

                     Suitsetamine põhjustab ajurabandust ja invaliidsust.

                     6)

                     Suitsetamine ummistab veresooni.

                     7)

                     Suitsetamine suurendab nägemise kaotuse riski.

                     8)

                     Suitsetamine kahjustab hambaid ja igemeid.

                     9)

                     Suitsetamine võib tappa su lapse juba emaüsas.

                     10)

                     Suitsetades kahjustad sa oma lapsi, pereliikmeid ja sõpru.

                     11)

                     Suitsetajate lastest saavad suurema tõenäosusega ka suitsetajad.

                     12)

                     Loobu juba täna – jää ellu oma lähedaste heaks. (1)

                     13)

                     Suitsetamine vähendab viljakust.

                     14)

                     Suitsetamine suurendab impotentsusriski.

      (1)  Lisada viide telefoninumbrile / internetiaadressile, kui asjaomases liikmesriigis on suitsetamisest loobumise abitelefon või osutatakse suitsetamisest loobumiseks abiteenuseid.”